বিহাৰত গঙ্গা আৰু ইয়াৰ এখন উপনদীৰ সঙ্গমস্থলত শনিবাৰে সংঘটিত হয় এক ভয়াৱহ নাও দুৰ্ঘটনা। এখন যাত্ৰীবাহী নাও ডুব যোৱাৰ ফলত মৃত্যু হয় নাৱত থকা ৭ গৰাকী লোকৰ।
কাটিহাৰৰ জিলাৰ এগৰাকী শীৰ্ষ প্ৰশাসনিক বিষয়াই আজি জানিবলৈ দিয়া মতে নাওখনত কামৰ পৰা উভতি অহা ১০ গৰাকী কৃষি শ্ৰমিকে যাত্ৰা কৰিছিল। যাত্ৰাৰ সময়তে সন্ধিয়া গঙ্গা আৰু বাৰাণ্ডিৰ সঙ্গমস্থলত নাওখন ডুব যায়।
নাওখনত থকা তিনিগৰাকী ব্যক্তিয়ে সাতুৰি পাৰলৈ উঠিবলৈ সক্ষম হয় যদিও বাকী সাতগৰাকী যাত্ৰী সন্ধানহীন হয়।
বিষয়াগৰাকীয়ে লগতে উল্লেখ কৰা মতে স্থানীয় ডুবাৰু আৰু এন ডি আৰ এফৰ কৰ্মীৰ সহায়ত গোটেই ৰাতি চলি থকা অনুসন্ধান অভিযানৰ পিছত তেওঁলোকৰ মৃতদেহ উদ্ধাৰ হয়।
ইফালে বিহাৰৰ মুখ্যমন্ত্ৰী নীতিশ কুমাৰে ঘটনাটোত শোক প্ৰকাশ কৰি জিলা প্ৰশাসনক মৃতকৰ পৰিয়ালৰ সদস্যসকলক ৪ লাখ কৈ টকাৰ অনুদান প্ৰদান কৰিবলৈ নিৰ্দেশ দিয়ে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
